Resep: KampioenmelktertBettie du Preez en haar kampioenmelktert. (Foto: verskaf) Om ŉ bobaasmelktert te maak verg liefde vir dié smullekker stukkie Afrikaanse kultuur en ŉ aanvoeling vir die resep. Dit is die raad van Bettie du Preez, ŉ voormalige Afrikaans-onderwyseres van Hoërskool Waterkloof, wat pas as Solidariteit Helpende Hand se bobaasmelktertkampioen van die Ooste gekroon is. Helpende Hand se Pretoria-Oos-streek het dié kompetisie vanjaar vir die eerste keer spesiaal vir senior burgers in aftreeoorde aangebied. “My liefde vir bak kom van my kinderjare af toe ek ure saam met my ma, Tillie Knoetze, in haar plaaskombuis deurgebring het. Ek het maar net hierdie melktert gemaak soos my ma altyd hare gemaak het,” het Du Preez vertel. “Daar is geen geheime bestanddele nie; jy moet maar net ŉ aanvoeling vir jou resep hê en dit daarvolgens kan aanpas as jy byvoorbeeld sien die vulsel is te loperig. Die aanvoeling kom maar deur ondervinding. Ons hou ook nie van melktert wat te soet is nie, so ek gebruik net die regte hoeveelheid suiker vir ons palette.” Daar is min dinge so lekker soos ’n tuisgebakte melktert en ’n heerlike beker boeretroos. Wanneer jou hart na ’n eg Suid-Afrikaanse gereg begin hunker, sal dié kampioenmelktert perfek wees. Vulsel